
KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2024. április 17-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI TERVE (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE (EGYSZERŰSÍTETT ELJÁRÁS)


A Budapest-Belgrád vasútvonal fejlesztésével, és további részterület fejlesztésével összefüggésben az Önkormányzat részéről a rendezési terv alábbi részterületeinek módosítása indokolt:
· A Bánffy utca teherforgalmának korlátozása miatt a teherforgalom a Kiskőrös 1752, 1750, 1747 és az 1849 hrsz-ú utak teherforgalmát növeli meg a jövőben. A jelenlegi útszélesítés kiszabályozása korrekcióra szorul. 
· A közösségi közlekedés egységesítése indokolttá teszi az épülő vasútállomás és a Tesco áruház mellett lévő buszmegálló intermodális csomóponttá történő kialakítását. A funkcionális egység (utazási láncokat biztosító szolgáltatás) kialakítása érdekében közterületi járdakapcsolat kialakítása szükséges.
· A Kiskőrös, 4020/1, 4022/2, 4023/5 és a 4027/9 hrsz-ú ingatlanok építési telekké történő alakítása.
A településtervek tartalmáról, elkészítésének és módosításának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet) vonatkozó szakaszai alapján, jelen határozat-tervezet 1. melléklete szerinti kérelmek a rendezési terv egyszerűsített eljárásban történő lefolytatását teszik lehetővé.

A Korm. rendelet 7. §-a alapján a település főépítésze és a településtervező a Képviselő-testületnek címzett feljegyzésben határozzák meg a módosítás megalapozó vizsgálatát és az alátámasztó javaslat tartalmát. A megalapozó vizsgálat és az alátámasztó javaslat tartalmi követelményeit a Korm. rendelet 1. és 2. számú melléklete tartalmazza.
A határozat-tervezet 1. számú mellékletét képező módosításokhoz készülő megalapozó vizsgálat és alátámasztó javaslat készítésével kapcsolatban, a településrendezési feladat mértékét tekintve, a város főépítésze és a várostervező a határozat-tervezet 2. számú mellékletét képező nyilatkozatban foglaltak szerint határozta meg a tervezési dokumentációt.

A sürgősségi előterjesztés indoka, hogy a módosítási dokumentáció az anyagkiküldést követően vált véglegessé.

A fentiek alapján javasolom, hogy a Képviselő-testület a rendezési terv módosításával kapcsolatosan a határozat-tervezetben foglaltak szerint döntsön.


Kiskőrös, 2024. április 15.

			Domonyi László sk.
			    polgármester 








HATÁROZAT-TERVEZET


A Képviselő-testület
1) felkéri a polgármestert, hogy Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását a határozat - tervezet 1. számú mellékletében foglaltak szerint, a várostervezési szakmai kiegészítések figyelembe vételével, a megváltozott magasabb rendű jogszabályoknak, módosult megyei területrendezési tervnek való megfeleltetéssel, a szöveges és rajzi részek közötti esetleges ellentmondások tisztázásával, a végrehajtott szabályozások átvezetésével, a jogalkalmazás során felmerült kérdések tisztázásával készítse elő és tegye meg a szükséges eljárás lefolytatásával kapcsolatos intézkedéseket, illetve a rendezési terv módosítását egyszerűsített eljárás keretében folytassa le.
2) a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat-tervezet 2. számú melléklete szerinti - 3 részterületre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésével egyetért.

Felelős:  	polgármester
Határidő:  	azonnal

